**Līgums**

**par sadarbību Eiropas Savienības fondu darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros”” projekta Nr. 7.2.1.2/15/I/001 īstenošanā**

**Nr.\_\_\_\_\_\_\_\_\_\_\_\_\_\_\_\_\_**

Rīgā,

2022.gada \_\_.\_\_\_\_\_\_\_\_

**Jaunatnes starptautisko programmu aģentūra**, Mūkusalas ielā 41, Rīgā, LV-1004, reģistrācijas Nr. 90001825883, tās direktora p.i. Eiropas Savienības programmu departamenta direktores Maijas Kolbergas personā, kura rīkojas saskaņā ar Ministru kabineta 2012.gada 11.decembra noteikumiem Nr.863 „Jaunatnes starptautisko programmu aģentūras nolikums” un Izglītības un zinātnes ministrijas 2022.gada 1.novembra rīkojumu Nr.13-2.1e/22/751 “Par Jaunatnes starptautisko programmu aģentūras direktora amata pienākumu pildīšanu”, (turpmāk – **Aģentūra**), no vienas puses,

un *valstspilsētas vai novada* *pašvaldības nosaukums*, <adrese, reģistrācijas Nr.> tās <*amats, vārds, uzvārds*> personā, kura rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – **Sadarbības partneris**), no otras puses,

kopā – **Puses**, katrs atsevišķi – **Puse,**

bez viltus, maldības vai spaidiem un pamatojoties uz Ministru kabineta 2015.gada 28.aprīļa noteikumu Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – Noteikumi) 15.1 punktu, Eiropas Savienības un Latvijas Republikas normatīvajiem aktiem par struktūrfondu vadību,

vienojas par kārtību Eiropas Savienības fondu darbības “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.2.pasākuma “Sākotnējās profesionālās izglītības programmu īstenošana Jauniešu garantijas ietvaros” projekta(turpmāk – Projekts) īstenošanai, finansējuma piešķiršanai un uzraudzībai, un noslēdz šādu sadarbības līgumu (turpmāk – Līgums):

1. **Līguma priekšmets, atbalstāmās darbības, finansējums un to īstenošanas laiks**
   1. Puses apņemas sadarboties Projekta īstenošanā, sniedzot atbalstu Noteikumu 3.2.3. apakšpunktā definētajai mērķa grupai, t.i. jauniešiem vecumā no 15 līdz 29 gadiem (ieskaitot) (uzņemot atbalstāmajā darbībā), kuri nemācās[[1]](#footnote-1), nav nodarbināti un saņem vai ir saņēmuši atbalstu 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” un 14.1.1. specifiskā atbalsta mērķa “Atveseļošanas pasākumi izglītības nozarē” 14.1.1.2. pasākuma “Atbalsts NEET jauniešiem” ietvaros (turpmāk – Mērķa grupas jaunieši), lai veicinātu viņu adaptāciju darbavietā vai izglītības iestādē un sekmētu viņu konkurētspēju darba tirgū, nodrošinot šādu Noteikumu 18.2.1apakšpunktā noteikto atbalstāmo darbību īstenošanu atbilstoši katra Mērķa grupas jaunieša vajadzībām un šī Līguma nosacījumiem:
      1. individuālā mentora un/vai personiskās izaugsmes trenera atbalstu, lai veicinātu Mērķa grupas jauniešu adaptāciju darbavietā, ja jaunietis iesaistās nodarbinātībā;
      2. individuālā mentora un/vai personiskās izaugsmes trenera atbalstu, lai veicinātu Mērķa grupas jaunieša adaptāciju izglītības iestādē, apgūstot vispārējās pamatizglītības, profesionālās pamatizglītības, arodizglītības, profesionālās vidējās izglītības, vispārējās vidējās izglītības, profesionālās pilnveides izglītības programmu, profesionālās tālākizglītības programmu,  modulārās profesionālās izglītības programmas moduli vai moduļu kopu, studiju moduli vai studiju kursu augstskolā vai koledžā, pirmā vai otrā līmeņa profesionālās augstākās izglītības programmu, akadēmiskā bakalaura programmu, profesionālā maģistra studiju programmu vai akadēmiskā maģistra studiju programmu, ja jaunietis apgūst kādu no minētajām izglītības programmām;
      3. atbalstu profesionālās pilnveides izglītības programmu apguvei (izglītības programmu apguves izmaksu segšanu un stipendijas nodrošināšanu), kas Mērķa grupas jauniešiem dod iespēju pilnveidot savu profesionālo meistarību un apgūt mainīgajām darba tirgus prasībām atbilstošas sistematizētas profesionālās zināšanas un prasmes un, kuras noslēgumā saskaņā ar profesionālās izglītības ieguvi regulējošajiem normatīvajiem aktiem, izsniedz apliecību par profesionālās pilnveides izglītības ieguvi;
      4. atbalstu profesionālās tālākizglītības programmu apguvei (izglītības programmu apguves izmaksu segšanu un stipendijas nodrošināšanu), kas Mērķa grupas jaunietim dod iespēju iegūt profesionālo kvalifikāciju;
      5. atbalstu modulārās profesionālās izglītības programmas moduļa vai moduļu kopas apguvei (izglītības programmu apguves izmaksu segšanu un stipendijas nodrošināšanu), kas identificējama kā novērtējamu zināšanu, prasmju un kompetenču kopums un, kur pēc attiecīgā moduļa vai moduļu kopas apguves izsniedz apliecību;
      6. atbalstu studiju moduļa vai studiju kursa apguvei augstskolā vai koledžā (izglītības programmu apguves izmaksu segšanu un stipendijas nodrošināšanu), un kur pēc studiju moduļa vai studiju kursa apguves izsniedz apliecību, kurā iekļauj ziņas par tās saņēmēju un norāda koledžas vai augstskolas nosaukumu, studiju kursa vai studiju moduļa nosaukumu un apjomu kredītpunktos, studiju kursa vai studiju moduļa docētāja vārdu, uzvārdu un kvalifikāciju, izpildītā darba apjomu un studiju rezultātu vērtējumu;
      7. atbalstu Mērķa grupas jauniešu ceļa izdevumu segšanai braucieniem no deklarētās dzīvesvietas uz mācību vai prakses vietu un atpakaļ atbilstoši mācību ilgumam, ja Mērķa grupas jaunietis Projekta ietvaros apgūst profesionālās pilnveides izglītības programmu, profesionālās tālākizglītības programmu vai apgūst modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā;
      8. atbalstu speciālistu komandas (karjeras konsultantu, psihologa, psihoterapeita, atkarību profilakses speciālista, narkologa, psihiatra, jurista, finanšu speciālista u. c.) nodrošināšanai Mērķa grupas jauniešiem un valstspilsētas vai novada pašvaldības speciālistiem nepieciešamo konsultāciju vai tematisko atbalsta grupu sniegšanai, lai sekmētu jauniešu iesaisti izglītībā, nodarbinātībā un nodrošinātu sociālo iekļaušanos.
   2. Sadarbības partnerim Projektā atbalstāmo darbību īstenošanai pieejamais finansējums ir EUR ……… (<*summa vārdiem*>), kas paredz atbalsta sniegšanu ……. (skaits) Mērķa grupas jauniešiem;
   3. Projektā atbalstāmo darbību īstenošanas laiks ir no Līguma parakstīšanas dienas līdz 2023.gada 31.oktobrim.
2. **Aģentūras tiesības un pienākumi**
   1. **Aģentūras tiesības:**
      1. pieprasīt informāciju no Sadarbības partnera par Projekta īstenošanu;
      2. noteikt pieprasāmās un Sadarbības Partnera iesniedzamās informācijas detalizētā izklāsta veidu, iesniegšanas formātu un termiņu;
      3. pārskatīt Sadarbības partnerim Projekta ietvaros piešķirtā pieejamā finansējuma apmēru, atbilstoši sasniegtajiem rādītājiem.
   2. **Aģentūras pienākumi:**
      1. nodrošināt Projekta ieviešanu veicot tā vispārējo vadību, ievērojot Noteikumus un Līguma nosacījumus par Projekta īstenošanu;
      2. sniegt Sadarbības partnerim informatīvu un konsultatīvu atbalstu Projekta atbalstāmo darbību īstenošanā un rezultātu sasniegšanā;
      3. nodrošināt Sadarbības partnerim Projekta atbalstāmo darbību īstenošanā un rezultātu sasniegšanā nepieciešamo finansējumu atbilstoši Noteikumu 22.13.3, 22.13.4, 22.13.5 apakšpunktos noteiktajam, t.sk. saskaņā ar vienas vienības izmaksu standarta likmes aprēķina un piemērošanas metodikās[[2]](#footnote-2) noteikto;
      4. izvērtēt katra Mērķa grupas jaunieša atbilstību iesaistes kritērijiem, balstoties uz iegūtajiem datiem no Izglītības un zinātnes ministrijas pārziņā esošās Valsts izglītības informācijas sistēmas, sadarbojoties ar Valsts ieņēmumu dienestu, lai pārbaudītu katra jaunieša nodarbinātības statusu iesaistes brīdī, ja nepieciešams, iegūstot papildu informāciju no sadarbības partneriem, kā arī nodrošināt datu apmaiņu ar Nodarbinātības valsts aģentūru, lai mērķa grupai sniegtais atbalsts nepārklātos ar Noteikumu [28.1 punktā](https://likumi.lv/ta/id/274081#p28_1) minētajiem atbalsta pasākumiem, un informēt Sadarbības partnerus par Mērķa grupas jaunieša atbilstības izvērtēšanas rezultātiem;
      5. nodrošināt Sadarbības partnera deleģēto individuālo mentoru un personiskās izaugsmes treneru apstiprināšanu;
      6. nodrošināt Noteikumu 18.2.18. apakšpunktā minēto speciālistu komandas pieejamību Mērķa grupas jauniešiem un valstspilsētas vai novada pašvaldības speciālistiem nepieciešamo konsultāciju vai tematisko atbalsta grupu sniegšanai, nodrošinot Sadarbības partnera informēšanu par plānoto norises laiku un vietu;
      7. veikt Projekta uzraudzību, tai skaitā veikt projekta kvalitātes novērtēšanas vizītes Projekta īstenošanas vietās, lai izvērtētu Projekta īstenošanas atbilstību Projekta īstenošanas prasībām;
      8. publicēt Līgumā minētās veidlapas, informatīvus un skaidrojošus materiālus par Projekta īstenošanas jautājumiem Aģentūras tīmekļa vietnē [www.jaunatne.gov.lv](http://www.jaunatne.gov.lv);
      9. izvērtēt Sadarbības partnera iesniegtos pārskatus par Projekta īstenošanu un pieņemt lēmumu par attiecināmo izmaksu apstiprināšanu vai pieņemt lēmumu par izmaksām, kas nav attiecināmas no Projekta īstenošanai pieejamā finansējuma;
      10. veikt maksājumus Sadarbības partnera kontā saskaņā ar Līguma nosacījumiem vai rakstiski informēt Sadarbības partneri par izmaksu pārmaksu vai izmaksu, kas nav attiecināmas no Projekta īstenošanai pieejamā finansējuma, ieturēšanu no kārtējā maksājuma, vai par piešķirtā neizlietotā avansa maksājuma atmaksu;
      11. veikt projekta ietvaros datu apstrādi, ievērojot tiesību aktos noteiktās fizisko personu datu aizsardzības, apstrādes un aprites prasības;
      12. nekavējoties, bet ne vēlāk kā 5 (piecu) darba dienu laikā no dienas, kad Aģentūra par to uzzināja, rakstiski informēt Sadarbības partneri par jebkuriem apstākļiem, kas varētu mainīt Projekta īstenošanas atbilstību Līguma nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi.
3. **Sadarbības partnera tiesības un pienākumi** 
   1. **Sadarbības partnera tiesības:**
      1. saņemt no Aģentūras Projekta īstenošanai nepieciešamo finansējumu atbilstoši Līgumā izvirzītajiem nosacījumiem un prasībām, un saskaņā ar vienas vienības izmaksu standarta likmes aprēķina un piemērošanas metodikās noteikto;
      2. pieprasīt un saņemt no Aģentūras informatīvu un konsultatīvu atbalstu Projekta atbalstāmo darbību īstenošanā;
      3. pieprasīt un saņemt no Aģentūras Noteikumu 18.2.18. apakšpunktā minēto speciālistu komandas atbalstu mērķa grupas jauniešiem un valstspilsētas vai novada pašvaldības speciālistiem nepieciešamo konsultāciju vai tematisko atbalsta grupu nodrošināšanai.
   2. **Sadarbības partnera pienākumi:**
      1. ievērot Noteikumus, Līguma nosacījumus, vienas vienības izmaksu standarta likmes aprēķina un piemērošanas metodikas, Eiropas Savienības un Latvijas Republikas spēkā esošos normatīvos aktus, t.sk., bērnu tiesību aizsardzības, publisko iepirkumu un grāmatvedības jomā. Gadījumā, ja piemērojamais normatīvais akts vai atsevišķa tiesību norma tiek grozīta vai zaudē spēku, ir piemērojams spēkā esošais normatīvais akts un tiesību norma, kas regulē attiecīgo jautājumu, neatkarīgi no tā, vai Līgumā uz to ir vai nav dota tieša norāde;
      2. nodrošināt Aģentūras informēšanu par deleģētajiem individuālajiem mentoriem un/vai personiskās izaugsmes treneriem pirms tie uzsāk darbību Projektā;
      3. nodrošināt Projekta nepieciešamā īstenošanas personāla iesaisti, sniegt Projekta īstenošanas personālamProjektā veicamo uzdevumu kvalitatīvai izpildei visu nepieciešamo informāciju, kas ir Sadarbības partnera padotības iestāžu rīcībā, tostarp nodrošināt savlaicīgu informācijas pieejamību no attiecīgajām Sadarbības partnera rīcībā esošajām datu bāzēm un reģistriem;
      4. nodrošināt Mērķa grupas jauniešu iesaisti Līguma 1.1. apakšpunktā noteiktajās atbalstāmajās darbībās atbilstoši viņu vajadzībām un nepārsniedzot Līguma 1.2. apakšpunktā norādīto finansējuma apmēru;
      5. veikt Mērķa grupas jauniešu personas datu apstrādi, ievērojot tiesību aktos noteiktās fizisko personu datu aizsardzības, apstrādes un aprites prasības, kā arī sniegt informāciju Projekta dalībniekam par personas datu apstrādi atbilstoši Līguma 8.pielikumam;
      6. novērst situāciju, ka Mērķa grupas jaunieši, kuri Projekta ietvaros ir iesaistīti profesionālās pilnveides izglītības programmu, profesionālās tālākizglītības programmu apguvē vai apgūst modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā vienlaikus ir iesaistīti darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” projektā, nepieciešamības gadījumā iesniedzot Aģentūrai pieprasījuma vēstuli, lai veiktu informācijas pārbaudi;
      7. novērst situāciju, ka Mērķa grupas jaunieši, kuriem tiek sniegts individuālā mentora un/vai personiskās izaugsmes trenera atbalsts adaptācijai darba vietā vienlaikus ir nodarbināti pie darba devēja un ir iesaistīti darbam nepieciešamo pamatprasmju un iemaņu apguvē darbības programmas “Izaugsme un nodarbinātība” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” projektā, nepieciešamības gadījumā iesniedzot Aģentūrai pieprasījuma vēstuli, lai veiktu informācijas pārbaudi;
      8. nodrošināt, ka Projekta īstenošanas laikā Mērķa grupas jaunietis saņemtu:

3.2.8.1. atbalstu ne vairāk kā 2 (divu) dažādu izglītības programmu apguvē;

3.2.8.2. stipendiju, apgūstot ne vairāk kā 2 (divas) dažādas izglītības programmas;

3.2.8.3. individuālā mentora un/vai personiskās izaugsmes trenera atbalstu, apgūstot ne vairāk kā 2 (divas) dažādas izglītības programmas;

* + 1. nodrošināt, ka Projekta īstenošanas laikā Mērķa grupas jaunietis saņemtu individuālā mentora un/vai personiskās izaugsmes trenera atbalstu, lai veicinātu Mērķa grupas jauniešu adaptāciju darbavietā, ne vairāk kā vienu reizi un nepārsniedzot periodu 3 (trīs) mēneši pēc darba attiecību uzsākšanas;
    2. nodrošināt, ka Projekta ietvaros radītās vai iegādātās vērtības ir uzturētas un izmantotas Projektā paredzētajam atbalsta mērķim;
    3. pārzināt Projektā ietverto informāciju par Projektu kopumā un izprast savu atbildību Projekta īstenošanā;
    4. nodrošināt Līguma ietvaros minēto veidlapu un dokumentu kopiju iesniegšanu Aģentūrai ar pavadvēstuli, kas parakstīta ar drošu elektronisko parakstu un apliecināta ar laika zīmogu saskaņā ar spēkā esošajiem normatīvajiem aktiem par elektronisko dokumentu izstrādāšanu, noformēšanu, glabāšanu un apriti, uz oficiālo elektronisko adresi;
    5. sniegt Aģentūrai visu nepieciešamo informāciju par Projekta īstenošanu Aģentūras noteiktajā termiņā;
    6. rakstiski informēt Aģentūru 3 (trīs) darba dienu laikā no fakta iestāšanās dienas par jebkādas Aģentūrai Līguma ietvaros saistošas informācijas (piemēram, par izmaiņām Projekta īstenošanā, adresē, kontaktinformācijā, bankas rekvizītos) maiņu;
    7. norādīt Projekta numuru (Nr.7.2.1.2/15/I/001) uz visiem ar Projekta īstenošanu saistītiem dokumentu oriģināliem vai to atvasinājumiem (ar juridisku spēku);
    8. uzglabāt ar Projekta īstenošanu saistīto dokumentu, kas pierāda Projekta konkrēto darbību īstenošanu, oriģinālus vai to atvasinājumus (ar juridisku spēku) vismaz līdz 2027.gada 31.decembrim. Uzglabāt ar Projekta īstenošanu saistīto izmaksu pamatojošos dokumentus atbilstoši Latvijas Republikas un Eiropas Savienības normatīvo aktu prasībām. Pēc Aģentūras noslēguma maksājuma pieprasījuma apstiprināšanas Sadarbības iestādē, t.i. Centrālajā finanšu un līgumu aģentūrā, Aģentūra paziņos Sadarbības partnerim par dokumentu glabāšanas termiņu;
    9. nodrošināt finansējumu izmaksām, kas nav attiecināmas no Projekta īstenošanai pieejamā finansējuma, kā arī Projekta sadārdzinājuma izmaksām;
    10. iesaistīties Projekta īstenošanā ar valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā Aģentūrai ar Sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm atbilstoši Publisko iepirkumu likumam vai Sabiedrisko pakalpojumu sniedzēju iepirkumu likumam vai ka darījumam jāpiemēro normatīvie akti par iepirkuma procedūru un tās piemērošanas kārtību pasūtītāja finansētiem projektiem;
    11. nodrošināt, ka Sadarbības partnerim nodotās ar Projekta īstenošanu saistītās tiesības un pienākumi, kas norādīti Līguma 3. sadaļā, netiek nodoti citai personai;
    12. veikt visus nepieciešamos pasākumus, lai izvairītos no interešu konflikta iestāšanās un 3 (trīs) darba dienu laikā no konstatēšanas brīža rakstiski informēt Aģentūru par ikvienu gadījumu, kad radies vai varētu rasties interešu konflikts, kā arī informēt Aģentūru par jebkurām izmaiņām un apstākļiem, kas var negatīvi ietekmēt Projekta īstenošanu. Interešu konflikta jēdziens ir tulkojams atbilstoši piemērojamajiem Eiropas Savienības un Latvijas Republikas normatīvajiem aktiem[[3]](#footnote-3), ar to saprotot ikvienu situāciju, kad personīgu, ģimenes, ekonomisko interešu vai citu apstākļu dēļ var tikt apšaubīta personas objektivitāte, pieņemot būtiskus, ar Projekta īstenošanu saistītus lēmumus;
    13. kontrolēt Līguma izpildi un nepieļaut dubulto finansēšanu, t.i. gadījumus, kad Sadarbības partneris attiecināmajās izmaksās ir iekļāvis izdevumus, kas vienlaikus tikuši, tiek finansēti vai, kurus plānots finansēt no Sadarbības partnera pamatdarbības vai citiem Eiropas Savienības finanšu instrumentiem, valsts vai pašvaldības finanšu līdzekļiem;
    14. nodrošināt ar Līgumu uzņemto saistību nodošanu tā saistību pārņēmējam, Sadarbības partnera reorganizācijas gadījumā.

1. **Finansējuma piešķiršanas, samazināšanas, apturēšanas, atgūšanas un maksājumu veikšanas kārtība** 
   1. Projekta īstenošanai paredzētais finansējums tiek piešķirts saskaņā ar Noteikumu 22.13.3, 22.13.4 un 22.13.5 apakšpunktos noteikto un atbilstoši šādās vienas vienības izmaksu un standartlikmju aprēķina un piemērošanas metodikās noteikto apmēru un tā attiecināšanas nosacījumiem:
      1. Labklājības ministrijas metodikā “Metodika par individuālā mentora un/vai personiskās izaugsmes trenera vienas vienības izmaksu standarta likmes aprēķinu un piemērošanu 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros””;[[4]](#footnote-4)
      2. Labklājības ministrijas metodikā “Metodika par viena izglītojamā izmaksu standarta likmes aprēķinu 1-gadīgu un 1,5-gadīgu profesionālās izglītības programmu īstenošanā otrā un trešā profesionālās kvalifikācijas līmeņa izglītības programmās, profesionālās pilnveides izglītības programmās, profesionālās tālākizglītības programmās, kā arī modulārās profesionālās izglītības programmas moduļa vai moduļu kopas un studiju moduļa vai studiju kursa augstskolā vai koledžā īstenošanā pasākuma 7.2.1.2. “Sākotnējās profesionālās izglītības programmu īstenošana Jauniešu garantijas ietvaros” īstenošanai”[[5]](#footnote-5);
      3. Finanšu ministrijas metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai”.[[6]](#footnote-6)
   2. Maksājumi Sadarbības partnerim Līguma ietvaros tiek veikti saskaņā ar Līgumā norādītajiem izmaksu veidiem un izmaksu nosacījumiem.
   3. Aģentūra 5 (piecu) darba dienu laikā pēc Līguma 5. punktā minētā Pārskata apstiprināšanas uz Līguma 12.1. apakšpunktā norādīto Sadarbības partnera norēķinu kontu, nepārsniedzot Līguma 4. sadaļā norādītos finansējuma apmērus:
      1. veic avansa maksājumu 50% apmērā no kopējā programmas īstenošanai paredzētā finansējuma gadījumos, kad Mērķa grupas jaunietis Projekta ietvaros apgūst profesionālās pilnveides izglītības programmu, profesionālās tālākizglītības programmu, modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā, ja Sadarbības partneris ir pieprasījis šādu avansa maksājumu, ievērojot Labklājības ministrijas metodikā “Metodika par viena izglītojamā izmaksu standarta likmes aprēķinu 1-gadīgu un 1,5-gadīgu profesionālās izglītības programmu īstenošanā otrā un trešā profesionālās kvalifikācijas līmeņa izglītības programmās, profesionālās pilnveides izglītības programmās, profesionālās tālākizglītības programmās, kā arī modulārās profesionālās izglītības programmas moduļa vai moduļu kopas un studiju moduļa vai studiju kursa augstskolā vai koledžā īstenošanā pasākuma 7.2.1.2. “Sākotnējās profesionālās izglītības programmu īstenošana Jauniešu garantijas ietvaros” īstenošanai”[[7]](#footnote-7) noteiktos apmērus;
      2. ja ir ticis veikts Līguma 4.3.1. apakšpunktā minētais avansa maksājums:
         1. veic atlikuma maksājumu 50% apmērā no kopējā programmas īstenošanai paredzētā finansējuma gadījumos, kad Mērķa grupas jaunietis Projekta ietvaros ir apguvis profesionālās pilnveides izglītības programmu, profesionālās tālākizglītības programmu, modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā, ko apliecina Mērķa grupas jaunietis, iesniedzot apliecības vai kvalifikācijas eksāmena protokola kopiju;
         2. nepieciešamības gadījumā izraksta rēķinu un pieprasa 4.3.1. apakšpunktā minētā avansa maksājuma atmaksu no Sadarbības partnera, gadījumos, kad Mērķa grupas jaunietis nav iesniedzis apliecību vai nav iesniedzis kvalifikācijas eksāmena protokola kopiju par programmas pabeigšanu Projekta īstenošanas noteiktajā termiņā. Sadarbības partnera pienākums 20 (divdesmit) darba dienu laikā veikt avansa maksājuma atmaksu;
      3. ja nav ticis pieprasīts un veikts Līguma 4.3.1. apakšpunktā minētais avansa maksājums, tad gadījumos, kad Mērķa grupas jaunietis Projekta ietvaros ir apguvis profesionālās pilnveides izglītības programmu, profesionālās tālākizglītības programmu, modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā, ko apliecina Mērķa grupas jaunietis, iesniedzot apliecības vai kvalifikācijas eksāmena protokola kopiju, veic maksājumu 100% apmērā no programmas īstenošanai paredzētā finansējuma, ievērojot Labklājības ministrijas metodikā “Metodika par viena izglītojamā izmaksu standarta likmes aprēķinu 1-gadīgu un 1,5-gadīgu profesionālās izglītības programmu īstenošanā otrā un trešā profesionālās kvalifikācijas līmeņa izglītības programmās, profesionālās pilnveides izglītības programmās, profesionālās tālākizglītības programmās, kā arī modulārās profesionālās izglītības programmas moduļa vai moduļu kopas un studiju moduļa vai studiju kursa augstskolā vai koledžā īstenošanā pasākuma 7.2.1.2. “Sākotnējās profesionālās izglītības programmu īstenošana Jauniešu garantijas ietvaros” īstenošanai” noteiktos apmērus;
      4. veic maksājumu par nodrošināto individuālā mentora un/vai personiskās izaugsmes trenera atbalstu Mērķa grupas jauniešiem atbilstoši sniegtajam atbalstam stundās, bet ne vairāk kā par 20 (divdesmit) stundas katrā atbalsta mēnesī vienam Mērķa grupas jaunietim, ievērojot Labklājības ministrijas metodikā “Metodika par individuālā mentora un/vai personiskās izaugsmes trenera vienas vienības izmaksu standarta likmes aprēķinu un piemērošanu 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros”” noteiktos apmērus;
      5. veic maksājumu par Mērķa grupas jauniešiem izmaksātajām stipendijām, ja Mērķa grupas jaunietis Projekta ietvaros apgūst profesionālās pilnveides izglītības programmu, profesionālās tālākizglītības programmu vai apgūst modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā, 5 EUR apmērā par vienu apmācību dienu, nepārsniedzot 115 EUR mēnesī;
      6. veic maksājumu par Mērķa grupas jauniešu ceļa izdevumu segšanu braucieniem no deklarētās dzīvesvietas uz mācību vai prakses vietu un atpakaļ atbilstoši mācību ilgumam, ja Mērķa grupas jaunietis Projekta ietvaros apgūst profesionālās pilnveides izglītības programmu, profesionālās tālākizglītības programmu vai apgūst modulārās profesionālās izglītības programmas moduli vai moduļu kopu, vai studiju moduli vai studiju kursu augstskolā vai koledžā, ievērojot Finanšu ministrijas metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai” noteiktos apmērus.
   4. Aģentūrai ir tiesības neapstiprināt iesniegto pārskatu (1.pielikums), samazināt vai pilnībā nepiešķirt vai atprasīt finansējumu, ja Aģentūra konstatē, ka Sadarbības partnera izmaksu pamatojošie dokumenti neatbilst Līguma noteikumiem vai Sadarbības partneris nav nodrošinājis:
      1. Līguma nosacījumu izpildi;
      2. Eiropas Savienības vai Latvijas Republikas normatīvo aktu par Eiropas Savienības fondu vadību izpildi;
      3. konstatēto trūkumu un nepilnību novēršanu.
   5. Aģentūra var apturēt finansējuma piešķiršanu, rakstiski informējot par to Sadarbības partneri, ja ir viens no minētajiem apstākļiem:
      1. Projekta īstenošanas laikā ir iestājušies apstākļi, kas rada vai var radīt Līgumā noteikto Sadarbības partnera pienākumu pārkāpumu, kā arī kvalitātes novērtēšanas vizītes rezultātā tiek konstatēti trūkumi;
      2. pret Sadarbības partneru vai tā atbildīgajām amatpersonām ir sākta izmeklēšana saistībā ar iespējamu pārkāpumu, kas skar Projekta īstenošanu.
   6. Aģentūra var turpināt finansējuma izmaksu Sadarbības partnerim, ja Līguma 4.5.2. apakšpunktā minētie pārkāpumi nerada ietekmi uz Projekta īstenošanu vai tā rezultātiem.
   7. Sadarbības partnera veiktās izmaksas ir attiecināmas, ja tās veiktas atbilstoši Projekta mērķim un Līguma nosacījumiem un Eiropas Savienības un Latvijas Republikas normatīvo aktu prasībām, kā arī izmaksas veiktas, ievērojot drošas finanšu vadības principu, t.i., ievērojot saimnieciskuma principu, lietderības principu un efektivitātes principu Regulas Nr.2018/1046[[8]](#footnote-8) 33. panta izpratnē. Izmaksas par precēm un pakalpojumiem ir attiecināmas, ja tās piegādātas vai īstenotas līdz Līguma īstenošanas laika beigām un par kurām Sadarbības partneris veicis maksājumus ne vēlāk kā 10 (desmit) dienu laikā pēc Projektā atbalstāmo darbību īstenošanas laika beigu datuma.
2. **Pārskatu un izmaksu pamatojošo dokumentu iesniegšanas kārtība** 
   1. Sadarbības partneris pārskatā ietver tikai tos jauniešus, kas atbilst Projekta mērķa grupai. Lai to nodrošinātu, Sadarbības partneris pēc “Pieteikuma iesaistei Eiropas Savienības fondu 2014. – 2020.gada plānošanas perioda darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros” projekta atbalsta pasākumos” (2.pielikums) saņemšanas no Mērķa grupas jaunieša, veic sākotnēju atbilstības Projekta mērķa grupai pārbaudi. Pēc sākotnējās pārbaudes Sadarbības partneris nepieciešamības gadījumā iesniedz Aģentūrai pieprasījuma vēstuli par Mērķa grupas jaunieša atbilstības pārbaudi. Pamatojoties uz saņemto informāciju Aģentūra veic jaunieša atbilstības Projekta mērķa grupai pārbaudi, balstoties uz Aģentūrā pieejamiem resursiem, un informē Sadarbības partneri par pārbaudes rezultātu.
   2. Sadarbības partneris nodrošina pārskata iesniegšanu Aģentūrā par kalendāro mēnesi līdz nākamā mēneša 10. datumam, ja attiecīgajā periodā ir iesaistīti Mērķa grupas jaunieši un īstenotas atbalstāmās darbības. Pārskats sastāv no aizpildītas šī Līguma 1.pielikuma veidlapas “Maksājuma pieprasījums par projektā iesaistītajiem mērķa grupas jauniešiem”, kam pievienojami dokumenti saskaņā ar šī Līguma 5.3. un 5.4. apakšpunktos noteikto.
   3. Par katru Mērķa grupas jaunieti, kas uzsāk dalību Projektā pārskata periodā, Sadarbības partneris pievieno šādu dokumentu kopijas (ja nepieciešams, attiecīgajai veidlapai pievienojot papildu dokumentus):
      1. “Pieteikumu iesaistei Eiropas Savienības fondu 2014. – 2020.gada plānošanas perioda darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros” projekta atbalsta pasākumos” (2.pielikums);
      2. “Eiropas Sociālā fonda pasākuma dalībnieka aptaujas anketu” (3.pielikums);
      3. “Vienošanās ar mērķa grupas jaunieti par atbalstu darba attiecību uzsākšanai/ mācību uzsākšanai izglītības iestādē un izglītības programmu apguvē Jauniešu garantijas ietvaros” (4.pielikums).
   4. Par katru Mērķa grupas jaunieti, kas turpina vai noslēdz dalību Projektā pārskata periodā, Sadarbības partneris pievieno šādu dokumentu kopijas (ja nepieciešams, attiecīgajai veidlapai pievienojot papildu dokumentus):
      1. “Individuālā mentora/personiskās izaugsmes trenera atskaiti par sniegto atbalstu jaunietim, lai veicinātu viņa adaptāciju darbavietā vai izglītības iestādē” (ja attiecināms) (5.pielikums);
      2. “Mērķa grupas jaunieša apliecinājumu par saņemto individuālā mentora un/vai personiskās izaugsmes trenera atbalstu” (ja attiecināms) (6.pielikums);
      3. “Mērķa grupas jaunieša ceļa/transporta izdevumu uzskaites lapu” (ja attiecināms) (7.pielikums);
      4. Apliecību par Projekta ietvaros apgūto izglītības programmu vai kvalifikācijas eksāmena protokola kopiju (ja attiecināms).
   5. Aģentūra 25 (divdesmit piecu) darba dienu laikā (ja nav nepieciešami precizējumi vai papildu dokumentācija no Sadarbības partnera) pārliecinās par Pārskatā iekļauto jauniešu atbilstību mērķa grupas kritērijiem, izvērtē un apstiprina iesniegto pārskatu un tam pievienotos dokumentus un pieņem vienu no šādiem lēmumiem:
      1. par pārskata apstiprināšanu un tajā ietverto maksājumu veikšanu atbilstoši Līguma 4.3.apakšpunktā noteiktajam;
      2. par pārskata noraidīšanu, norādot iemeslu.
   6. Ja Aģentūra, pārbaudot Sadarbības partnera iesniegto Līguma 1.pielikumu, tam pievienotos dokumentus un veidlapas, konstatē, ka pārskatā ir nepieciešami precizējumi vai papildu dokumentācija no Sadarbības partnera, tad Aģentūra rakstveidā pieprasa tos Sadarbības partnerim, nosakot iesniegšanas termiņu, kas nevar būt īsāks par 5 (piecām) darba dienām.
   7. Pēc Līguma 5.6. apakšpunktā minēto precizējumu vai papildu dokumentācijas saņemšanas no Sadarbības partnera, Aģentūra 25 (divdesmit piecu) darba dienu laikā tos izvērtē un pieņem vienu no Līguma 5.5. apakšpunktā minētajiem lēmumiem, ja atkārtoti nav nepieciešami precizējumi vai papildu dokumentācija no Sadarbības partnera.
3. **Individuālo mentoru un/vai personiskās izaugsmes treneru atbalsta nodrošināšanas kārtība Mērķa grupas jauniešiem**
   1. Sadarbības partneris Līgumā noteikto atbalstāmo darbību īstenošanai nodrošina viena vai vairāku individuālo mentoru un/vai personiskās izaugsmes treneru iesaisti Projektā, pirms iesaistes iesniedzot Aģentūrai vēstuli, kurā apliecina, ka Projekta ietvaros:
      1. piesaistītais individuālais mentors spēj sniegt tiešu un/vai netiešu atbalstu Mērķa grupas jaunietim ar mērķi palīdzēt uzsākt darba attiecības vai mācības izglītības iestādē, un projekta “PROTI un DARI!” ietvaros ir apguvis Aģentūras organizēto mācību programmu vai iesaistītajām individuālajām mentoram ir līdzvērtīga pieredze, t.i. mentorings vai atbalsta personas pienākumu veikšana jauniešiem, kuru apliecina, iesniedzot dokumentāru pamatojumu;
      2. iesaistītais personiskās izaugsmes treneris ir kvalificēts un spēj sniegt tiešu un/vai netiešu atbalstu Mērķa grupas jaunietim, nodrošinot viņam individuālās koučinga konsultācijas, veicinot viņa personīgo izaugsmi un attīstot nepieciešamās iemaņas un prasmes, lai palīdzētu uzsākt darba attiecības vai mācības izglītības iestādē, apgūstot konkrētu izglītības programmu, pievienojot dokumenta kopiju par personiskās izaugsmes trenera iegūto kvalifikāciju (piemērām, apliecinājums (sertifikāts) par koučinga akreditētu programmu pabeigšanu u.c.).
   2. Sadarbības partneris pirms individuālo mentoru un/vai personiskās izaugsmes treneru iesaistes, kā arī visā viņu iesaistes laikā Projektā, informē viņus par Projektā veicamajiem pienākumiem un Projekta īstenošanas kārtību, nepieciešamības gadījumā konsultējoties ar Aģentūru.
   3. Aģentūra 5 (piecu) darba dienu laikā no 6.1. apakšpunktā minētās vēstules saņemšanas informē Sadarbības partneri, ja individuālais mentors un/vai personiskās izaugsmes treneris neatbilst nosacījumiem.
   4. Mentora un/vai personiskās izaugsmes trenera atlīdzības izmaksu apmērs tiek noteikts saskaņā ar Labklājības ministrijas metodiku “Metodika par individuālā mentora un/vai personiskās izaugsmes trenera vienas vienības izmaksu standarta likmes aprēķinu un piemērošanu 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros””.
   5. Individuālā mentora un/vai personiskās izaugsmes trenera atbalsta nodrošināšanas ilgums atkarībā no Mērķa grupas jaunieša iesaistes atbalstāmajā darbībā, lai veicinātu jauniešu adaptāciju:
      1. darbavietā, individuālā mentora un/vai personiskās izaugsmes trenera atbalsts nodrošināms ne vairāk kā 3 (trīs) mēneši pēc darba attiecību uzsākšanas;
      2. izglītības iestādē, apgūstot vispārējās pamatizglītības, vispārējās vidējās izglītības, pirmā vai otrā līmeņa profesionālās augstākās izglītības, akadēmiskā bakalaura, profesionālā maģistra studiju vai akadēmiskā maģistra studiju programmu, individuālā mentora un/vai personiskās izaugsmes trenera atbalsts nodrošināms ne vairāk kā 3 (trīs) mēneši pēc rīkojuma par uzņemšanu attiecīgajā izglītības programmā;
      3. izglītības iestādē, apgūstot profesionālās pamatizglītības, arodizglītības, profesionālās vidējās izglītības, programmu, individuālā mentora un/vai personiskās izaugsmes trenera atbalsts nodrošināms ne vairāk kā 8 (astoņi) mēneši pēc rīkojuma par uzņemšanu attiecīgajā izglītības programmā;
      4. izglītības iestādē, apgūstot profesionālās pilnveides izglītības programmu, profesionālās tālākizglītības programmu, modulārās profesionālās izglītības programmas moduli vai moduļu kopu, studiju moduli vai studiju kursu augstskolā vai koledžā, individuālā mentora un/vai personiskās izaugsmes trenera atbalsts nodrošināms atbilstoši konkrētās programmas apjomam ne vairāk kā 4 (četri) mēneši.
   6. Sadarbības partneris nodrošina, ka individuālā mentora un/vai personiskās izaugsmes trenera pārziņā vienlaikus ir ne vairāk kā 6 (seši) Mērķa grupas jaunieši.
   7. Individuālais mentors un/vai personiskās izaugsmes treneris par katru atbalsta mēnesi sagatavo un iesniedz Sadarbības partnerim norādītajā termiņā atskaiti par sniegto atbalstu Mērķa grupas jaunietim saskaņā ar šī Līguma pielikumā esošās veidlapas prasībām “Individuālā mentora/personiskās izaugsmes trenera atskaiti par sniegto atbalstu jaunietim, lai veicinātu viņa adaptāciju darbavietā vai izglītības iestādē” (5.pielikums).
   8. Sadarbības partnerim nepieciešams nodrošināt individuālā mentora un/vai personiskās izaugsmes trenera aizvietošanu, ja iepriekš deleģētais individuālais mentors vai personiskās izaugsmes treneris pārtrauc dalību Projekta īstenošanā vai ir iestājušies citi objektīvi apstākļi individuālā mentora un/vai personiskās izaugsmes trenera nomaiņai.
4. **Informācijas un publicitātes pasākumu nodrošināšana**
   1. Sadarbības partneris nodrošina informācijas un komunikācijas pasākumus saskaņā ar 2015.gada 17.februāra MK noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un Projektā noteiktajām prasībām un nosacījumiem.
   2. Attiecībā uz ikvienu ar Projektu saistīto pasākumu nodrošināt, lai personas, kuras piedalās šajā pasākumā, būtu informētas par Eiropas Sociālā Fonda (turpmāk – ESF) sniegto finansējumu Projekta īstenošanai. Lai to nodrošinātu, Sadarbības partneris izvieto vizuālo elementu ansambli uz ikviena ar Projektu saistītā dokumentā, kas attiecināms uz Projekta īstenošanu un paredzēts tā dalībniekiem vai sabiedrībai, tai skaitā tīmekļa vietnēs, paziņojumos, tostarp dalības sertifikātos u.c. dokumentos. Vizuālo elementu ansamblis ir pieejams tīmekļa vietnē [www.jaunatne.gov.lv](http://www.jaunatne.gov.lv), to jāizvieto un jāpielieto saskaņā ar Finanšu ministrijas izstrādātajām publicitātes vadlīnijām.[[9]](#footnote-9)
   3. Sadarbības partneris savā tīmekļa vietnē, ja tāda ir, Projekta īstenošanas laikā publicē īsu ar atbalsta apjomu samērīgu aprakstu par Projektu, tā Atbalsta mērķiem un rezultātiem, uzsverot atbalstu, kas saņemts no ESF, un nodrošina informācijas aktualizēšanu ne retāk kā reizi 3 (trijos) mēnešos. Projektam noslēdzoties, Sadarbības partnerim nav pienākums turpināt aktualizēt informāciju tīmekļa vietnē.
   4. Projekta īstenošanas laikā, tā īstenošanas vietā ir jāizvieto informatīvais plakāts ar informāciju par Projektu, tostarp par finansiālo atbalstu no ESF. Plakāts ir jāizvieto Sadarbības partnera sabiedrībai viegli redzamā vietā, piemēram, projekta īstenošanas vietā pie ēkas ieejas. Informatīvā plakāta minimālais izmērs ir A3. Informatīvā plakāta paraugs ir pieejams tīmekļa vietnē [www.jaunatne.gov.lv](http://www.jaunatne.gov.lv), to nepieciešams izvietot un pielietot saskaņā ar Finanšu ministrijas izstrādātajām publicitātes vadlīnijām.
5. **Projekta īstenošanas kvalitātes novērtēšanas vizīšu veikšana**
   1. Projekta ieviešanas laikā Aģentūrai ir pienākums veikt Projekta uzraudzību, tai skaitā veikt Projekta kvalitātes novērtēšanas vizītes Projekta īstenošanas vietā, lai izvērtētu Projekta īstenošanas atbilstību Projekta īstenošanas prasībām.
   2. Aģentūra vismaz 5 (piecas) darba dienas pirms kārtējās Projekta īstenošanas kvalitātes novērtēšanas vizītes veikšanas rakstiski informē par to Sadarbības partneri, norādot dokumentus, kurus jāuzrāda kvalitātes novērtēšanas vizītē un personas, kurām jābūt pieejamām Projekta īstenošanas kvalitātes novērtēšanas vizītes laikā.
   3. Aģentūra nepieciešamības gadījumā var veikt Projekta īstenošanas kvalitātes novērtēšanas vizītes, iepriekš nebrīdinot Sadarbības partneri.
   4. Sadarbības partneris nodrošina Aģentūras, Sadarbības iestādes, Eiropas Komisijas, citu Eiropas Savienības fondu vadībā iesaistīto Latvijas Republikas un Eiropas Savienības institūciju pārstāvjiem, kā arī citu kompetento institūciju pārstāvjiem:
      1. piekļūšanu Projekta īstenošanas vietai, telpām, dokumentu oriģināliem vai to atvasinājumiem (ar juridisku spēku) un visai informācijai, t. sk. informācijai elektroniskā formātā, kas nepieciešama šādu pārbaužu veikšanai (pēc pieprasījuma visa ar Projekta īstenošanu saistītā dokumentācija jāuzrāda Projekta īstenošanas vietā);
      2. telpu un darba vietu dokumentu pārbaudei;
      3. iespēju organizēt intervijas ar Projektā iesaistītajām personām (t.sk. Mērķa grupas jauniešiem, Projekta īstenošanā iesaistīto personālu);
      4. pieprasīto dokumentu uzrādīšanu un, ja nepieciešams, izsniegšanu;
      5. Projekta īstenošanā iesaistītā personāla piedalīšanos pārbaudē.
   5. Par Sadarbības partnera Projekta īstenošanas kvalitātes novērtēšanas vizītes rezultātiem Aģentūra informē Sadarbības partneri. Ja Projekta īstenošanas kvalitātes novērtēšanas vizītē tiek konstatētas nepilnības Projekta īstenošanā vai cits Līguma nosacījumu pārkāpums, Sadarbības partnerim ir pienākums Aģentūras noteiktajā termiņā novērst konstatētās nepilnības.
6. **Līguma grozīšana un izbeigšana**
   1. Grozījumi, kas attiecas uz Līguma noteikumu tekstu, izdarāmi rakstiski un noformējami ar atsevišķu vienošanos, kuru paraksta abas Puses. Minētie dokumenti kļūst par Līguma neatņemamu sastāvdaļu.
   2. Aģentūra ir tiesīga grozīt Līguma 1., 2., 3., 4., 5., 6., 7., un 8.pielikumu bez saskaņojuma ar Sadarbības partneri un bez tā piekrišanas. Līguma noteikumu izpildē Puses izmanto pielikumu, metodisko materiālu un citu dokumentu aktuālo versiju, kas pieejama Aģentūras tīmekļa vietnē [www.jaunatne.gov.lv](http://www.jaunatne.gov.lv). Informācija par veiktajiem grozījumiem nekavējoties tiek ievietota Aģentūras tīmekļa vietnē [www.jaunatne.gov.lv](http://www.jaunatne.gov.lv) un Sadarbības partnerim nosūtīta informatīva elektroniskā vēstule par veiktajiem grozījumiem. Sadarbības partnerim veiktie grozījumi ir saistoši no to ievietošanas brīža.
   3. Līgums izbeidzās ar Pušu saistību pilnīgu izpildi.
   4. Puses var izbeigt Līguma darbību pirms Līgumā noteikto saistību izpildes termiņa iestāšanās, savstarpēji vienojoties, ja vien Līgumā attiecībā uz Pušu tiesībām un pienākumiem nav noteikta cita kārtība. Vienošanās par Līguma izbeigšanu tiek noformēta rakstiski.
   5. Aģentūra var vienpusēji lauzt Līgumu ar Sadarbības partneri, un vismaz 1 (vienu) mēnesi iepriekš rakstveidā paziņojot par to Sadarbības partnerim šādos gadījumos:
      1. Sadarbības partneris Līgumā noteiktajā kārtībā un termiņos 2 (divas) reizes pēc kārtas neiesniedz Līguma 1.pielikumu un atbilstošo veidlapu kopijas;
      2. Projekta kvalitātes novērtēšanas vizītes rezultāts ir ar iebildumiem vai negatīvs, un Sadarbības partneris Aģentūras noteiktajā termiņā nenovērš konstatētās nepilnības;
      3. Sadarbības partneris neīsteno kādu no Līgumā minētajām prasībām;
      4. Sadarbības partneris ir maldinājis Aģentūru, sniedzot nepatiesu informāciju.
   6. Visos gadījumos, kad Līgums tiek lauzts ar Aģentūras vienpusēju paziņojumu, paziņojums tiek nosūtīts uz oficiālo elektronisko adresi, izmantojot drošu elektronisko parakstu, Līgums uzskatāms par izbeigtu 2 (otrajā) darbdienā pēc tā nosūtīšanas.
   7. Sadarbības partnerim ir tiesības vienpusēji izbeigt Līgumu vismaz 1 (vienu) mēnesi iepriekš rakstveidā paziņojot par to Aģentūrai gadījumā, ja Aģentūra neīsteno kādu no Līgumā minētajiem nosacījumiem.
   8. Līguma laušanas gadījumā Sadarbības partnerim ir pienākums veikt atmaksu par neatbilstoši veiktiem izdevumiem, atbilstoši Līgumam neizlietoto avansu un Aģentūras konstatētām izmaksām, kas nav attiecināmas uz Projektu, saskaņā ar Aģentūras izrakstītu rēķinu 20 (divdesmit) darba dienu laikā.
   9. Visi strīdi, kuri rodas Līguma izpildes laikā un kurus Puses nevar atrisināt sarunu ceļā, tiek risināti Latvijas Republikas normatīvajos aktos noteiktajā kārtībā.
7. **Nepārvarama vara**
   1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:
      1. no kura nav iespējams izvairīties un kura sekas nav iespējams pārvarēt;
      2. kuru Līguma slēgšanas brīdī nebija iespējams paredzēt;
      3. kas nav radies Puses vai tās kontrolē esošas personas rīcības dēļ;
      4. kas padara saistību izpildi ne tikai apgrūtinošu, bet neiespējamu;
      5. jebkuri citi apstākļi, kas nav pakļauti Pušu saprātīgai kontrolei.
   2. Puse, kurai kļuvis neiespējami izpildīt saistības Līguma 10.1. apakšpunktā minēto nosacījumu dēļ, 5 (piecu) darba dienu laikā paziņo otrai Pusei par šādu nosacījumu iestāšanos un izbeigšanos. Ja paziņojums nav izdarīts noteiktajā laikā, vainīgā Puse zaudē tiesības atsaukties uz nepārvaramu varu.
   3. Gadījumā, ja iestājas kāds no Līguma 10.1. apakšpunktā norādītajiem nosacījumiem, Pusēm vienojoties, var tikt grozīti Līguma izpildes termiņi, ar nosacījumu, ka kopējais Līguma īstenošanas ilgums ir ne ilgāk kā līdz 2023.gada 31.decembrim.
8. **Citi noteikumi**
   1. Visus organizatoriskos jautājumus un informācijas apmaiņu par Projekta īstenošanu veic Pušu noteiktas kontaktpersonas:
      1. kontaktpersona no Aģentūras puses: *vārds, uzvārds, tel. Nr.\_\_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_;*
      2. kontaktpersona no Sadarbības partnera puses: *vārds, uzvārds, tel. Nr.\_\_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_.*
   2. Gadījumā, ja Līguma izpildes laikā tiek nomainītas Pušu pilnvarotās kontaktpersonas, par to rakstiski tiek informēta otra Puse. Atsevišķi Līguma grozījumi par to netiek veikti.
   3. Puses ir atbildīgas par šī Līguma ietvaros nodoto Pušu pārstāvju/kontaktpersonu fizisko personu datu iegūšanas un nodošanas leģitimitāti, atbilstoši Latvijas Republikas un Eiropas Savienības normatīvajiem aktiem. Puses apliecina un garantē, ka saņemtos otras Puses pārstāvju/ kontaktpersonu fizisko personu datus, Puses apstrādās ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   4. Līgums sagatavots latviešu valodā uz 39 (trīsdesmit deviņām) lapām ar šādiem pielikumiem, kas ir Līguma neatņemama sastāvdaļa:
      1. 1.pielikums “Maksājuma pieprasījums par atbalsta sniegšanu projektā iesaistītajiem mērķa grupas jauniešiem” (veidlapa) uz 7 (septiņām) lapām;
      2. 2.pielikums “Pieteikums iesaistei Eiropas Savienības fondu 2014. – 2020.gada plānošanas perioda darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros” projekta atbalsta pasākumos” (veidlapa) uz 2 (divām) lapām;
      3. 3.pielikums “Eiropas Sociālā fonda pasākuma dalībnieka aptaujas anketa” (veidlapa) uz 3 (trīs) lapām;
      4. 4.pielikums “Vienošanās ar mērķa grupas jaunieti par atbalstu darba attiecību uzsākšanai/ mācību uzsākšanai izglītības iestādē un izglītības programmu apguvē Jauniešu garantijas ietvaros” (veidlapa) uz 3 (trīs) lapām;
      5. 5.pielikums “Individuālā mentora/personiskās izaugsmes trenera atskaite par sniegto atbalstu jaunietim, lai veicinātu viņa adaptāciju darbavietā vai izglītības iestādē” (veidlapa) uz 2 (divām) lapām;
      6. 6.pielikums “Mērķa grupas jaunieša apliecinājums par saņemto individuālā mentora un/vai personiskās izaugsmes trenera atbalstu” (veidlapa) uz 1 (vienas) lapas;
      7. 7.pielikums “Mērķa grupas jaunieša ceļa/transporta izdevumu uzskaites lapa” (veidlapa) uz 1 (vienas) lapas;
      8. 8.pielikums “Informācija, kas sniedzama dalībniekam par personas datu apstrādi” uz 2 (divām) lapām.
9. **Pušu rekvizīti un paraksti**
   1. Visa veida saziņa saistībā ar Līgumu jāveic rakstveidā, minot Projekta numuru, nosaukumu un Līguma numuru, kā arī izmantojot šādus rekvizītus:

|  |  |
| --- | --- |
| **Jaunatnes starptautisko programmu aģentūra**  Reģistrācijas Nr. 90001825883  Juridiskā adrese: Mūkusalas ielā 41, Rīgā, LV-1004  Banka: Valsts kase  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: TRELLV22  Tālrunis: 67358065  Oficiālā elektroniskā adrese (e-adrese) | **Sadarbības partneris – *<pilns nosaukums>***  Reģistrācijas Nr.  Juridiskā adrese:  Banka:  Konts:  Subkonta numurs (ja attiecināms):  Kods:  Tālrunis:  Oficiālā elektroniskā adrese (e-adrese) |

* 1. Līgumu sagatavo un paraksta ar drošu elektronisko parakstu, kas satur laika zīmogu, atbilstoši spēkā esošajiem normatīvajiem aktiem par drošu elektronisko parakstu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
  2. Puses, parakstot Līgumu, apliecina, ka nav apstākļu, kas aizliegtu Pusēm noslēgt Līgumu.
  3. Parakstot Līgumu Sadarbības partneris apstiprina, ka ir rūpīgi iepazinies ar Projekta īstenošanas un finansējuma saņemšanas nosacījumiem, kā arī citiem apstākļiem, kas ir nozīmīgi Sadarbības partnerim saistību izpildei un finansējuma saņemšanai.
  4. Parakstot Līgumu Sadarbības partneris apņemas pildīt pasākumu kopumu, kas jāveic, lai sasniegtu Projektā noteiktos sasniedzamos rādītājus, un ievērot Līguma nosacījumus.

Aģentūras vārdā: Sadarbības partnera vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[paraksts\*] [paraksts\*]

Maija Kolberga <paraksttiesīgās personas

Eiropas Savienības programmu departamenta vārds, uzvārds, amats>

direktore, direktora p.i.

\*Dokumenta parakstīšanas datums ir pievienotā drošā elektroniskā paraksta un tā laika zīmoga pievienošanas datums

1. Izņemot Noteikumu 4.1 punktā noteiktos izņēmumus, ka Pasākumos var iesaistīt jauniešus, kuri atbilst šo Noteikumu 3.punktā minētajiem mērķa grupas iesaistes kritērijiem un papildus dalībai šo Noteikumu 18.punktā minētajās atbalstāmajās darbībās mācās vakarskolā vai tālmācībā vidējās izglītības ieguvei, vai Augstskolu likumā minētajās nepilna laika studiju programmās. [↑](#footnote-ref-1)
2. Labklājības ministrijas metodikā “Metodika par individuālā mentora un/vai personiskās izaugsmes trenera vienas vienības izmaksu standarta likmes aprēķinu un piemērošanu 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros””, Labklājības ministrijas metodikā “Metodika par viena izglītojamā izmaksu standarta likmes aprēķinu 1-gadīgu un 1,5-gadīgu profesionālās izglītības programmu īstenošanā otrā un trešā profesionālās kvalifikācijas līmeņa izglītības programmās, profesionālās pilnveides izglītības programmās, profesionālās tālākizglītības programmās, kā arī modulārās profesionālās izglītības programmas moduļa vai moduļu kopas un studiju moduļa vai studiju kursa augstskolā vai koledžā īstenošanā pasākuma 7.2.1.2. “Sākotnējās profesionālās izglītības programmu īstenošana Jauniešu garantijas ietvaros” īstenošanai”, Finanšu ministrijas metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai”. [↑](#footnote-ref-2)
3. Eiropas Parlamenta un Padomes Regula (ES, Euratom) 2018/1046 (2018.gada 18.jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr.1296/2013, (ES) Nr.1301/2013, (ES) Nr.1303/2013, (ES) Nr.1304/2013, (ES) Nr.1309/2013, (ES) Nr.1316/2013, (ES) Nr.223/2014, (ES) Nr.283/2014 un Lēmumu Nr.541/2014/ES un atceļ Regulu (ES, Euratom) Nr.966/2012. Likums “Par interešu konflikta novēršanu valsts amatpersonu darbībā” pieejams: <https://likumi.lv/ta/id/61913-par-interesu-konflikta-noversanu-valsts-amatpersonu-darbiba> [↑](#footnote-ref-3)
4. Aktuālā metodika ir pieejama Latvijas Republikas Finanšu ministrijas tīmekļu vietnē <https://www.esfondi.lv/vadlinijas--skaidrojumi> [↑](#footnote-ref-4)
5. Aktuālā metodika ir pieejama Latvijas Republikas Finanšu ministrijas tīmekļu vietnē <https://www.esfondi.lv/vadlinijas--skaidrojumi> [↑](#footnote-ref-5)
6. Aktuālā metodika ir pieejama Latvijas Republikas Finanšu ministrijas tīmekļu vietnē <https://www.esfondi.lv/vadlinijas--skaidrojumi> [↑](#footnote-ref-6)
7. Aktuālā metodika ir pieejama Latvijas Republikas Finanšu ministrijas tīmekļu vietnē <https://www.esfondi.lv/vadlinijas--skaidrojumi> [↑](#footnote-ref-7)
8. Eiropas Parlamenta un Padomes Regula (ES, Euratom) 2018/1046 (2018.gada 18.jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr.1296/2013, (ES) Nr.1301/2013, (ES) Nr.1303/2013, (ES) Nr.1304/2013, (ES) Nr.1309/2013, (ES) Nr.1316/2013, (ES) Nr.223/2014, (ES) Nr.283/2014 un Lēmumu Nr.541/2014/ES un atceļ Regulu (ES, Euratom) Nr.966/2012. [↑](#footnote-ref-8)
9. Finanšu ministrijas vadlīnijas Nr.2.4. “Eiropas Savienības fondu 2014 – 2020.gada plānošanas perioda publicitātes vadlīnijas Eiropas Savienības fondu finansējuma saņēmējiem”, pieejamas <https://www.esfondi.lv/upload/Vadlinijas/es_fondu_publicitates_vadlinijas_04022022.pdf> [↑](#footnote-ref-9)